Rooppur: Eta Rusio en Bangladeŝo
#000004
Rusoj sur stratoj, en restoracioj kaj aĉetcentroj, same kiel signoj skribitaj en la rusa apud la reklamaj tabulegoj en la bengala, ĉio ĉi starigas la demandon: “Kion komunan havas la kvieta vilaĝo en regiono Ishwardi (nomata Upazila) de la Pabna distrikto kun la plej granda lando de la mondo?”
#000007
La respondo estas ke la rusia Ŝtata Atomenergia Korporacio Rosatom [eo] konstruas ŝlosilan infrastrukturon por nuklea elektrostacio je 2,4 gigavatoj en Rooppur, inkluzive la instaladon de du nukleaj reaktoroj VVER-1200/523. Ekde 2016 la rapida evoluo de la projekto — kune kun la ĉeesto de kelkmil sciencistoj kaj teknikaj fakuloj, plejparte el Rusio — grandparte kaŭzis gravan transformiĝon de Rooppur:
#000008
— Sindromo de atomo (@Syndroma3) La 3-an de novembro 2021
#000010
Rezulte de tio la aspekto de la areo komplete ŝanĝiĝis. La pejzaĝo nun konsistas el altaj konstruaĵoj, novaj aĉetcentroj kaj lernejoj, mondnivelaj hoteloj, restoracioj kaj ripozejoj apud la rivero Padma. Lokaj butikposedantoj lernas la rusan por pli facile vendadi siajn produktojn al rusaj kunlaborantoj kaj signoj sur konstruaĵoj estas skribitaj en la angla kaj rusa. Rooppur transformiĝas je eta Rusio ene de Bangladeŝo.
#000011
La deveno de la nuklea stacio
#000012
Bangladeŝo bezonas solvon, kapablan kontentigi rapide kreskantan postuladon de energio, ligitan al ĝia Malneta Enlanda Produkto (MEP). En 2008 Ĉinio proponis financi projekton pri nuklea centralo, sed du jarojn poste Bangladeŝo subskribis tian kontrakton kun Rusio je valoro de 12,65 miliardoj da usonaj dolaroj, el kiuj 90% estis pruntedonitaj de la rusia registaro por garantii produktadon de malmultekosta energio.
#000013
Rosatom financas kaj konstruas reaktorojn en multaj landoj por kreskigi geopolitikan influon de Rusio kaj generi financan profiton por la lando. Laŭ la interkonsento Rosatom konstruas sur areo je 429,78 hektaroj elektrostacion en Rooppur surbaze de modelo konstruado-posedado-operaciado; 40% de la laboroj jam estas finitaj.
#000014
Preparaj laboroj startis en 2016, la du elektrogeneratoraj blokoj devos ekfunkcii en 2023-2024. Rusio liveros nuklean fuelon por ilia funkciado. Ĝi konsentis ankaŭ trejni lokajn fakulojn kaj repreni nukleajn rubojn por posta pritraktado.
#000015
La elektrostacia projekto radikale ŝanĝis la aspekton de etaj vilaĝoj kiel Rooppur, Sahapur kaj Notun Hat apud Ishwardi, pliboniginte la vivnivelon de la lokanoj.
#000016
Kulturoj iĝis tiom integritaj ke la demografio de la areo aspektas tute malsame. Proksimume 4000 dungitoj el Rusio, Barato, Ukrainio, Belorusio kaj aliaj eks-respublikoj de Sovetunio iĝis parto de la lokaj laborfortoj de la projekto. Pli ol 20 000 homoj laboras en la elekstrostacio kaj rilataj infrastrukturaj projektoj kaj estas pli ol 3000 ruslingvaj laboristoj, kies ĉeesto grave influis la lokan loĝantaron. Tiuj eksterlandaj laboristoj ofte rakontas pri sia vivo en Rooppur en sociaj amaskomunikiloj:
#000018
En la filmeto Tockaja rimarkigas ke aldone al la komercoj lokitaj proksime al areo kie loĝas eksterlandaj kunlaborantoj, multaj butikposedantoj en la apuda urbeto Ishwardi lernis la rusan lingvon por interagado, kio igis Ayesha Siddika komenti:
#000020
Tio estas la plej impresa filmeto, kiun mi iam ajn spektis. Mi amas tiun ĉi etan rusan urbon. Mi dezirus ke oni konstruus ankaŭ en Rusio tian bengalan urbeton. Konatigu al la rusoj la bengalajn lingvon kaj kulturon. ❤️❤️❤️?
#000021
Multo ŝanĝiĝis dum la du jaroj kaj duono. De lokaj butikoj ĝis supervendejoj aŭ aĉetcentroj, fruktovendejoj aŭ fiŝaj kaj viandaj merkatoj, plejparto el ili havas rusajn literojn sur la afiŝoj. Estas spontanea ĉeesto de rusoj en la restoracioj kaj tetrinkejoj en la loĝataj areoj. Estas ankaŭ kultura interŝanĝo okazanta kiam la eksterlandaj kunlaborantoj provas interagi kun la butikposedantoj en la bengala kaj multaj butikposedantoj lernas la rusan lingvon. Iuj el la lokanoj lernas ankaŭ skribi en la rusa. Pruvo de tio estas la manskribitaj afiŝoj.
#000027
Tio estas interŝanĝo, kiun rusiaj kunlaborantoj ĝojas partopreni. I. A. Tupilov, direktoro de la rusia Atomstroyexport (Atomkonstrueksporto) en Bangladeŝo, diris al The Daily Sun ke “la loĝantaro traktas rusiajn fakulojn sufiĉe bone”.
#000029
Malgraŭ komuna entuziasmo, certaj aferoj povas perdiĝi dum tradukado — inkluzive de la prononco de la urbonomo. En afiŝo de la fejsbuka paĝo de ROSATOM Suda Azio, Shoaib Nury sarkasme rimarkigis:
#000030
Rooppur or Russpur? Check again the current unofficial name. Russian expatriates gave the town a new name already. ?❤️?
#000031
Rooppur aŭ Russpur? Kontrolu denove la aktualan neoficialan nomon. Rusaj kunlaborantoj jam donis al la urbeto novan nomon. ?❤️?
#000032
Nature, kiel parto de la subtena sistemo por tiom granda projekto, okazas amasa infrastruktura evoluado en la ĉirkaŭaj areoj. Kelkaj aĉetcentroj, supervendejoj, ripozejoj, hospitaloj kaj altklasaj hoteloj estis konstruitaj en Pakshi, Sahapur, Rooppur kaj Ishwardi, ĉiuj celante kontentigon de la ĉiutagaj bezonoj de eksterlandanoj — kaj miloj da lokanoj, multaj el kiuj antaŭe estis senlaboruloj, trovis laboron en multaj el tiuj novaj komercoj. Nova fervojo 27 km longa, riverhaveno kaj 100 km longa pavimita vojo ankaŭ estis konstruitaj en Upazila.
#000033
Plejparto de lokaj laboristoj ne plu venas al laboro bicikle. Ili transiris al motorcikloj. La rusoj diris ke kiam la projekto estos kompletigita, iuj kunlaborantoj povos havi proprajn aŭtojn. Rooppur estas la unua nuklea elektrostacio en la lando. Tiu projekto ŝanĝas la vivkvaliton de tiom multaj homoj. La vivkvalito pliboniĝas.
#000035
Plej novaj artikoloj pri Suda Azio
#000037
Kiel bangladeŝaj teolaboristoj povas travivi kun taga salajro de malpli ol du dolaroj?
#000038
Juna kuiristo en Bakuo transformis sian apartamenton en restoracion
#000041
Meksika kolektivo kiu piratas librojn por kundividi kulturon alfrontas blokadojn
#000043